אלי אילדיס

אלי אילדיס (נולד ב-26 במאי 1966) הוא מנחה טלוויזיה, שחקן, מדבב ושדרן ספורט ישראלי. נולד בשם אליהו אילדיז בתל אביב, לאם שעלתה מפולין ולאב שעלה מטורקיה. כילד שיחק בקבוצות כדורסל, וכדוריד, ובהמשך עסק גם בטניס, פילאטיס, שחייה תחרותית, רכיבה על אופניים ונהיגת מרוצים. בנערותו למד במגמת פיזיקה בתיכון, והיה פסנתרן בקונסרבטוריון בראשון לציון. את שירותו הצבאי עשה בגלי צה"ל. עד 1991, עת החל לעסוק בתחום התקשורת, היה אילדיס פועל בניין, מדריך בני נוער, נהג מונית וסדרן בתחנת מוניות. ב-1991 נבחר להיות המגיש הנוסף של מהדורת החדשות המקומיות בחברת הכבלים מת"ב. כשלוש שנים אחר כך פוטר, ולאחר זמן מה החל לעבוד בטלוויזיה כתחקירן, עוזר הפקה, במאי דוקו, ועוד. בשנותיו הראשונות בתקשורת היה לאחד ממנחי התוכנית "ספורטי.וי", ששודרה בטלוויזיה החינוכית בשנים 1993-2004. מאז נודע אילדיס בעיקר כמנחה הקבוע של מהדורת "חדשות הספורט" בערוץ הספורט, אותה הוא מנחה מ-1998 ועד היום, כאשר משנת 1999 הוא מנחה לצד מירי נבו. ב-2005 הנחה את מהדורת החדשות היומית לילדים בערוץ הילדים "חמש וחצי", וכן הנחה את שתי העונות של תוכנית המציאות "סוף הדרך", בערוץ 2. ב-2006 הנחה את התוכנית "אורי גלר מחפש את היורש" בערוץ 2. במקביל החל להנחות את מגזין הרכב "המופע המוטורי", בערוץ עשר. בין יולי לספטמבר 2008 הנחה את תוכנית הטלוויזיה "נקמת המחוננים", בערוץ עשר. בשנים 2010–2011 הנחה את התוכנית "רישיון ליהנות" לצד חיים כהן, בערוץ 2. בשנת 2017 החל להנחות לצד מירי נבו את תוכנית המציאות התיעודית "ההחלטה" בערוץ עשר. בשנת 2019 היה בספיישל VIP, ב"מאסטר שף" בקשת 12. בשנת 2020 הגיש ברשת 13 את תוכנית האקטואליה "חדשות היום" לצידה של מירי נבו, עד לירידתה מהאוויר בעקבות קיצוצים בערוץ. מאז 2020 משדר בערוץ הספורט תחרויות ואליפויות שחייה תחרותית מהסבב האירופי/העולמי, בהן נציגים או נציגות מישראל, יחד עם הפרשן ושחיין העבר האולימפי גיא ברנע. ב-2021 שידר מטעם ערוץ הספורט את תחרויות השחייה של אולימפיאדת טוקיו (2020), יחד עם ברנע. בשנת 2022 השתתף בעונה השמינית של "רוקדים עם כוכבים" בקשת 12 והודח השלישי. בשנת 2011, נבחר לשמש כפרזנטור של רשת האופנה הישראלית "ML Men", לצידה של נעה תשבי. אילדיס הוא הפרזנטור של חברת האינטרנט "בזק בינלאומי" ביחד עם שלום אסייג. ב-2004 גילם את מנחה "גול ברשת" בסדרה "אדומות", ובתפקיד עצמו בסדרה "השיר שלנו". באותה שנה דיבב לעברית בסרט האנימציה "תפוס ת'כריש". גילם את עצמו/מגיש חדשות גם בסדרות "הפיג'מות" ו"השמינייה", ובתוכנית המערכונים "ארץ נהדרת" בתור עצמו/מראיין. ב-2019 גילם שדרן ספורט בסרט הקולנוע "פול גז". ב-2011, דיבב לעברית בסרט האנימציה "מכוניות 2". ב-2021 שיחק בסרט חדש "העתיד" של הבמאי נועם קפלן. אלי אילדיס היה נשוי לאשת הטלוויזיה מיקי חיימוביץ', ולהם שני ילדים. בספטמבר 2017 הודיעו בני הזוג על גירושין לאחר 23 שנות נישואין. אלי אילדיס, ברשת החברתית אינסטגרם אלי אילדיס, במיזם "אישים" לתיעוד היצירה הישראלית אלי אילדיס, במסד הנתונים הקולנועיים IMDb (באנגלית) אלי אילדיס, באתר "אידיבי", מאגר הידע העברי לקולנוע ישראלי ועולמי * איתי ולדמן, מבסוט אש - ריאיון עם אילדיס, באתר nrg‏, 12 באוגוסט 2005 מירב קריסטל, "יופי זה המצאה של טיפשים" – ריאיון עם אלי אילדיס, באתר ynet, 2 ביולי 2008 ערן סויסה, "בחורות מתחילות איתי, אבל כלום לא בוער", באתר ישראל היום, 22 בפברואר 2018 רז שכניק, אלי אקספרס, באתר "ידיעות אחרונות", 2 ביולי 2021 https://www.ishim.co.il/p.php?s=אלי_אילדיס דניאל רייז, חמים ומהיר: ריאיון עם אלי אילדיס, באתר nrg‏, 12 באוגוסט 2010 רז שכניק, אלי אקספרס, באתר "ידיעות אחרונות", 1 ביולי 2021 אלי אילדיס יפרסם את רשת ml men, באתר כלכליסט, 23 בינואר 2011 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.